Giuseppe Vairo

**Giuseppe Vairo** (født 24. januar 1917 i Paola i Calabria i Italia; død 25. juli 2001 i San Giovanni Rotondo i Puglia) var katolsk erkebiskop av Potenza-Muro Lucano-Marsico Nuovo i Italia. 

Han virket i et område og i en tid i Italia med en rekke forenklinger og sammenslåinger av bispedømmer som var i minste laget for god nok utnyttelse av kirkelige ressurser.  
## Liv og virke
### Prest
Giuseppe Vairo ble presteviet den 16. juni 1940 i Laurignano av biskop Eugenio Raffaele Faggiano av Cariati. Han var opprinnelig sjelesørger i erkebispedømmet Cosenza og ble senere sekretær for erkebiskop Aniello Calcara og erkebiskopal delegat til *[[Katolsk Aksjon]]*. I 1959 ble Vairo generalvikar for erkebispedømmet Cosenza.

### Hjelpebiskop i Cosenza
Pave Johannes XXIII utnevnte ham til hjelpebiskop i Cosenza og titulærbiskop av *Uthina* den 8. juli 1961. Erkebiskopen av Rossano, Giovanni Rizzo, bispeviet ham den 20. august samme år; medkonsekratorer var Raffaele Barbieri, biskop av Cassano all'Jonio, og Umberto Luciano Altomare, hjelpebiskop i Mazara del Vallo.
### Biskop av Gravina
Paven utnevnte ham til biskop av Gravina e Irsina (Montepeloso) den 19. januar 1962. Vairo deltok på alle sesjoner i Det andre Vatikankonsil fra 1962 til 1965. 
### Erkebiskop av Acerenza
Pave Paul VI utnevnte ham til erkebiskop av Acerenza den 22. desember 1970. Han trakk seg som biskop av Gravina e Irsina (Montepeloso) den 23. desember 1971. 
### Biskop av Melfi-Rapolla, og av Venosa
Den 5. mars 1973 ble han utnevnt til biskop av Melfi-Rapolla og biskop av Venosa. 
### Biskop av Tricarico
Den 25. oktober 1976 ble han utnevnt til biskop av Tricarico. 
### Erkebiskop av Potenza-Marsico Nuovo og biskop av Muro Lucano
Han ble utnevnt til erkebiskop av Potenza-Marsico Nuovo og biskop av Muro Lucano den 3. desember 1977. 

Han trakk seg fra stillingen som erkebiskop av Acerenza den 12. februar 1979. 
### Erkebiskop av Potenza-Muro Lucano-Marsico Nuovo
30. september 1986 ble han utnevnt til erkebiskop av Potenza-Muro Lucano-Marsico Nuovo.

Den 19. januar 1993 aksepterte pave Johannes Paul II hans aldersrelaterte avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Luigi Emmanuele Nicolo Lambruschini (1776-1854) *1819
* Kardinal Girolamo D’Andrea (1812-1868) *1841
* Biskop Giovanni Battista Guttadauro di Reburdone (1814-1896) *1859
* Kardinal Giuseppe Francica-Nava di Bontifè (1846-1928) *1883
* Biskop Giovanni Iacono  (1873-1957) *1918
* Erkebiskop Giovanni Rizzo (1890-1980) *1946
* Erkebiskop *Giuseppe Vairo* (1917-2001) *1961

## Referanser